
RÁMCOVÁ Z M L U V A   

na zneškodňovanie odpadov

uzatvorená v zmysle § 269 ods. 2 Obchodného zákonníka v účinnom znení
číslo zmluvy v SSD, a.s. (CEZ): 
Objednávateľ:

Stredoslovenská distribučná, a.s.




Pri Rajčianke 2927/8, 010 47 Žilina
IČO: 


36 442 151
IČ DPH:


SK 2022187453
DIČ: 


2022187453
číslo účtu (banka): 


2143550551/0200  (VÚB, a.s.)
IBAN: 


SK44 0200 0000 0021 4355 0551
SWIFT: 


SUBASKBX
Obchodný register Okresného súdu Žilina, oddiel: Sa, vložka č.: 10514/L

Zastúpený:
Ing. František Čupr, MBA – predseda predstavenstva




Mgr. Peter Matúš, MBA – podpredseda predstavenstva
Zástupca pre veci zmluvné:

Ing. Jana Kožová, nákupca
Zástupca pre veci technické: 

Ing. Damián Dičák, vedúci Environment





Ďalej „Objednávateľ“
Dodávateľ:





IČO: 




IČ DPH:



DIČ: 




číslo účtu (banka): 



IBAN: 



SWIFT: 

    

Obchodný register 
Zastúpený:




Zástupca pre veci zmluvné:



Zástupca pre veci technické: 



Ďalej „Dodávateľ“

Článok I.

Predmet zmluvy

1. Predmetom tejto zmluvy je záväzok Dodávateľa za podmienok a spôsobom uvedeným v tejto zmluve poskytovať pre Objednávateľa objednané služby zneškodnenia špecifikované v čl. III bod 2 tejto zmluvy podľa požiadaviek Objednávateľa, vrátane dopravy do miesta naloženia, manipulácie s odpadom a dopravy do miesta zhodnotenia resp. zneškodnenia odpadu a záväzok Objednávateľa zaplatiť za poskytnuté služby dohodnutú cenu.
2. Objednávateľ sa touto zmluvou nezaväzuje k odberu žiadneho minimálneho množstva/rozsahu služieb.

Článok II.

Čas plnenia

1. Jednotlivé služby budú poskytované na základe písomnej objednávky zo strany Objednávateľa. Objednávka je pre Dodávateľa záväzná okamžikom, keď mu je doručená. Objednávka bude obsahovať miesto, špecifikáciu a termín dodania služby. 

2. Dodávateľ sa zaväzuje poskytnúť požadované služby v lehote maximálne do 5-tich pracovných dní odo dňa doručenia objednávky a v prípade kalamity a havarijných stavov maximálne do 2 kalendárnych dní odo dňa doručenia objednávky.
Článok III.

Cena služieb a platobné podmienky
1. Cena služieb je stanovená dohodou zmluvných strán v súlade s príslušnými ustanoveniami zákona č. 18/1996 Z.z. o cenách v znení neskorších predpisov. 

2. Jednotková cena služieb zneškodnenia odpadu je stanovená v EUR pre elektrické stanice nachádzajúce sa v týchto oblastiach nasledovne:
Lokalita 1: Banská Bystrica, Banská Štiavnica, Detva, Fiľakovo, Kremnica, Krupina, Zvolen, Lučenec, Veľký Krtíš,  Žarnovica, Žiar nad Hronom
	Katalógové číslo
	Názov odpadu
	Kategória
	Cena EUR/t

	13 05 02
	Kaly z odlučovačov olejov z vody
	N
	

	13 05 07
	Voda obsahujúca olej z odlučovačov oleja z vody
	O
	

	16 10 01
	Vodné kvapalné odpady (s obsahom NEL)  obsah. viac ako 0,1 mg/l NEL (olej)
	N
	

	16 10 02
	Vodné kvapalné odpady iné ako uvedené v 16 10 01 bez obsahu olejov
	N
	

	20 03 04
	Kal zo septikov
	O
	


Cena za vyčistenie záchytných a havarijných nádrží a žúmp ..... Eur/m3 (cena zahŕňa vyčistenie stien, odmastenie, odsatie a zneškodnenie vzniknutej oplachovej vody resp. kalu, vrátane dopravných nákladov).

Lokalita 2: Brezno, Hnúšťa, Podbrezová, Rimavská Sobota, Tornaľa, Závadka nad Hronom

	Katalógové číslo
	Názov odpadu
	Kategória
	Cena EUR/t

	13 05 02
	Kaly z odlučovačov olejov z vody
	N
	 

	13 05 07
	Voda obsahujúca olej z odlučovačov oleja z vody                            
	O
	

	16 10 01
	Vodné kvapalné odpady (s obsahom NEL)  obsah. viac ako 0,1 mg/l NEL (olej)                  
	N
	

	16 10 02
	Vodné kvapalné odpady iné ako uvedené v 16 10 01 bez obsahu olejov   
	N
	 

	20 03 04
	Kal zo septikov
	O
	


Cena za vyčistenie záchytných a havarijných nádrží a žúmp ..... Eur/m3 (cena zahŕňa vyčistenie stien, odmastenie, odsatie a zneškodnenie vzniknutej oplachovej vody resp. kalu, vrátane dopravných nákladov).

Lokalita 3: Liptovský Mikuláš, Ružomberok, Poprad, Martin, Orava

	Katalógové číslo
	Názov odpadu
	Kategória
	Cena EUR/t

	13 05 02
	Kaly z odlučovačov olejov z vody
	N
	

	13 05 07
	Voda obsahujúca olej z odlučovačov oleja z vody                            
	O
	 

	16 10 01
	Vodné kvapalné odpady (s obsahom NEL)  obsah. viac ako 0,1 mg/l NEL (olej)                  
	N
	

	16 10 02
	Vodné kvapalné odpady iné ako uvedené v 16 10 01 bez obsahu olejov   
	N
	

	20 03 04
	Kal zo septikov
	O
	


Cena za vyčistenie záchytných a havarijných nádrží a žúmp ..... Eur/m3 (cena zahŕňa vyčistenie stien, odmastenie, odsatie a zneškodnenie vzniknutej oplachovej vody resp. kalu, vrátane dopravných nákladov).

Lokalita 4: Žilina, Kysuce, Považie
	Katalógové číslo
	Názov odpadu
	Kategória
	Cena EUR/t

	13 05 02
	Kaly z odlučovačov olejov z vody
	N
	

	13 05 07
	Voda obsahujúca olej z odlučovačov oleja z vody                            
	O
	 

	16 10 01
	Vodné kvapalné odpady (s obsahom NEL)  obsah. viac ako 0,1 mg/l NEL (olej)                  
	N
	 

	16 10 02
	Vodné kvapalné odpady iné ako uvedené v 16 10 01 bez obsahu olejov   
	N
	 

	20 03 04
	Kal zo septikov
	O
	 


Cena za vyčistenie záchytných a havarijných nádrží a žúmp ..... Eur/m3 (cena zahŕňa vyčistenie stien, odmastenie, odsatie a zneškodnenie vzniknutej oplachovej vody resp. kalu, vrátane dopravných nákladov).

Cena je uvedená bez DPH. K cene bude dopočítaná DPH v zmysle platných predpisov v čase dodania služby.
3. Cena za poskytnutie služby zneškodnenia odpadu  bude stanovená ako súčin zneškodneného množstva v tonách a jednotkovej ceny poskytnutej služby uvedenej v bode 2.  

4. Ceny sú pevné a záväzné počas celej doby platnosti tejto zmluvy. V cene sú zahrnuté  všetky náklady dodávateľa súvisiace s poskytnutím služby (vrátane dopravy do miesta naloženia, naloženia/odčerpania, manipulácie s odpadom a dopravy do miesta zhodnotenia resp. zneškodnenia odpadu). 

5. 
Podkladom pre fakturáciu je protokol o odbere odpadu; v prípade nebezpečných druhov odpadov je dokladom sprievodný list nebezpečného odpadu, ktorý poskytne dodávateľ. Doklady o odovzdaní odpadu s uvedením množstva a druhu odpadu potvrdí v zastúpení objednávateľa odovzdávajúci zamestnanec na pracovisku.
6.
Faktúra musí obsahovať všetky náležitosti v zmysle zákona č. 222/2004 Z. z. o DPH v znení neskorších predpisov a číslo objednávky objednávateľa, v opačnom prípade je objednávateľ oprávnený vrátiť vystavenú faktúru na prepracovanie alebo doplnenie, bez následku omeškania s úhradou. Lehota splatnosti začne plynúť až dňom doručenia opravenej a úplnej faktúry.
7. Lehota splatnosti je do 45 dní odo dňa vystavenia faktúry. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší pracovný deň. Platobná povinnosť objednávateľa sa bude považovať za splnenú odpísaním fakturovanej čiastky z účtu objednávateľa v prospech účtu dodávateľa. 

8. V prípade nedodržania splatnosti faktúry je dodávateľ oprávnený požadovať  úrok z omeškania vo výške 0,03 % z dlžnej čiastky za každý deň omeškania.

9. V prípade, nedodržania termínu poskytnutia služby podľa Článku II. tejto zmluvy, resp. termínu uvedenom v objednávke, je objednávateľ oprávnený požadovať zmluvnú pokutu vo výške 0,03 % z celkovej ceny omeškanej služby za každý deň omeškania s poskytnutím služby. Právom kupujúceho na zaplatenie zmluvnej pokuty nie je ani čiastočne dotknuté jeho právo na náhradu škody.
Článok IV.

Povinnosti dodávateľa
1. Všetci pracovníci dodávateľa absolvujú pred prvým nástupom na poskytnutie služby v objekte objednávateľa poučenie objednávateľom BOZP a PO. Dodávateľ sa zaväzuje, že dohodnuté služby budú vykonávať zdravotne a odborne spôsobilí pracovníci, ktorí budú náležite poučení a preskúšaní zamestnávateľom z predpisov BOZP a PO a budú používať OOPP, bezpečné pracovné postupy, stroje a náradie. V priebehu vykonávania prác je dodávateľ povinný manipulovať s náradím, materiálom a mechanizmami tak, aby nedošlo k poškodeniu objektov a ostatného majetku objednávateľa. V prípade, že dodávateľ spôsobí poškodenie majetku objednávateľa, je povinný tieto škody v plnej miere nahradiť.


Dodávateľ je povinný dodržiavať Obchodné podmienky zabezpečenia výkonu prác pre

Zhotoviteľa na zariadeniach, v priestoroch a na pracoviskách SSD, a.s, ktoré tvoria neoddeliteľnú súčasť tejto zmluvy – Príloha č. 1 tejto zmluvy.

2. Dodávateľ je povinný pri plnení tejto zmluvy postupovať s odbornou starostlivosťou a v súlade so všeobecne záväznými predpismi z oblasti nakladania odpadov. Dodávateľ zároveň vyhlasuje, že je oprávnený vykonávať činnosti, ktoré sú predmetom tejto zmluvy a má na výkon týchto činností všetky potrebné povolenia a oprávnenia. V prípade ak sa vyhlásenie Dodávateľa ukáže ako nepravdivé je povinný nahradiť Objednávateľovi škodu, ktorú spôsobil. 
3. Dodávateľ vykoná manipuláciu s odpadmi v mieste určenom objednávateľom vrátane ich naloženia na dopravný prostriedok. 

4. Dodávateľ  poskytne prepravné doklady (SLNO) na vyplnenie a plní úlohu odosielateľa odpadu v zmysle platnej legislatívy v oblasti odpadového hospodárstva.
5. Dodávateľ je povinný poskytnúť Objednávateľovi  súčinnosť pri plnení povinností vyplývajúcich zo Zákona č. 79/2015 Z.z. o odpadoch (ďalej len „Zákon o odpadoch“) a príslušných vykonávacích predpisov k tomuto zákonu, najmä  odovzdať včas všetky doklady a informácie potrebné pre včasné a riadne splnenie povinností Objednávateľa ako pôvodcu odpadu.
6. Dodávateľ berie na vedomie, že Objednávateľ je pôvodca odpadu v zmysle zákona o odpadoch a je povinný plniť povinnosti, ktoré mu vyplývajú zo Zákona o odpadoch a súvisiacich vykonávacích predpisov k tomuto zákonu. Dodávateľ sa zaväzuje Objednávateľovi nahradiť škodu, ktorá Objednávateľovi vznikla, vrátane sankcií a pokút, ktoré boli Objednávateľovi uložené z dôvodu, že Dodávateľ ako držiteľ odpadu, resp. odosielateľ alebo príjemca odpadu nesplnil riadne a včas povinnosti v zmysle tejto zmluvy a/alebo Zákona o odpadoch a jeho vykonávacích predpisov.
7. Dodávateľ prehlasuje, že ku dňu podpísania Zmluvy nie je evidovaný v Zozname fyzických osôb a právnických osôb, ktoré porušili zákaz nelegálneho zamestnávania vedenom Národným inšpektorátom práce a/alebo neporušil zákaz nelegálneho zamestnávania a tiež prehlasuje, že počas plnenia Zmluvy sa zaväzuje plniť všetky povinnosti v zmysle všeobecne záväzných právnych predpisov tak, aby neporušil zákaz nelegálneho zamestnávania ako ho vymedzuje zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov. Dodávateľ sa zaväzuje Objednávateľovi nahradiť škodu, ktorá Objednávateľovi vznikla, vrátane sankcií a pokút, ktoré boli Objednávateľovi uložené z dôvodu, že Dodávateľ porušil zákaz nelegálneho zamestnávania. V prípade, ak sa vyhlásenie Dodávateľa ukáže ako nepravdivé je Objednávateľ oprávnený požadovať zmluvnú pokutu vo výške 5% z celkovej ceny predmetu Zmluvy. Uplatnením zmluvnej pokuty nie je dotknutý nárok Objednávateľa na náhradu škody. Objednávateľ je oprávnený neprijať prácu alebo službu, ktorú Dodávateľ dodáva alebo poskytuje prostredníctvom fyzickej osoby, ktorú nelegálne zamestnáva. V prípade, ak sa preukáže, že Dodávateľ dodáva alebo poskytuje prácu alebo službu prostredníctvom fyzickej osoby, ktorú nelegálne zamestnáva, alebo  Dodávateľ na požiadanie  Objednávateľa neposkytne Objednávateľovi bezodkladne doklady a osobné údaje fyzických osôb, prostredníctvom ktorých Objednávateľovi dodáva prácu alebo poskytuje službu, považuje sa to za podstatné porušenie zmluvy a v takom prípade je Objednávateľ oprávnený od zmluvy odstúpiť.
Článok V.

Povinnosti objednávateľa
1. Objednávateľ zabezpečí dozor nad vykonávaním služby. Dozorom a preberaním ukončenej služby objednávateľ poveruje svojich pracovníkov, čo nezbavuje dodávateľa zodpovednosti za kvalitu poskytovanej služby a bezpečnosť pri práci. 

2. Objednávateľ vyzve dodávateľa na odvoz odpadu.  
Článok VI.

Osobitné ustanovenia

1. Dodávateľ, ktorý je platiteľom dane v zmysle zákona č. 222/2004 Z.z. o dani z pridanej hodnoty v znení neskorších predpisov (ďalej len „zákon o DPH“) vyhlasuje, že ku dňu uzavretia zmluvy u neho nenastali dôvody na zrušenie registrácie pre daň z pridanej hodnoty podľa § 81 ods. 4 písm. b) bod 2. zákona  o DPH a/alebo nie je zverejnený v príslušnom zozname platiteľov dane z pridanej hodnoty, u ktorých nastali dôvody na zrušenie registrácie pre daň z pridanej hodnoty vedenom Finančným riaditeľstvom SR v zmysle § 69 ods. 15 zákona o DPH. 

2. V prípade, ak kedykoľvek počas platnosti zmluvy nastanú u dodávateľa dôvody na zrušenie registrácie pre daň z pridanej hodnoty podľa § 81 ods. 4 písm. b) bod 2 zákona o DPH a/alebo bude dodávateľ zverejnený v príslušnom zozname platiteľov dane z pridanej hodnoty, u ktorých nastali dôvody na zrušenie registrácie vedenom Finančným riaditeľstvom SR sa dodávateľ zaväzuje bezodkladne, najneskôr do 5 pracovných dní písomne oznámiť vznik tejto skutočnosti objednávateľovi.  V prípade, ak  dodávateľ v stanovenej lehote neoznámi objednávateľovi vznik tejto skutočnosti, je objednávateľ oprávnený požadovať od dodávateľa zmluvnú pokutu až do výšky 10 % z ceny predmetu zmluvy. Zaplatením zmluvnej pokuty nie je ani čiastočne dotknutý nárok objednávateľa na náhradu vzniknutej škody.

3. V prípade, že nastanú okolnosti, za ktorých bude objednávateľ ručiteľom za DPH, ktorú je povinný platiť dodávateľ v zmysle § 69b zákona o DPH, je objednávateľ oprávnený zadržať ako zábezpeku na svoje nároky voči dodávateľovi vzniknuté z dôvodu ručenia za daň sumu dane z pridanej hodnoty, ktorú je ako ručiteľ za daň povinný uhradiť, z akejkoľvek splatnej faktúry dodávateľa, a to aj z faktúr vystavených na základe iných zmlúv uzavretých medzi dodávateľom a objednávateľom (ďalej len „zadržaná čiastka“) a to až do doby úhrady nezaplatenej dane dodávateľom. Vo vzťahu k nezaplatenej čiastke z faktúry sa objednávateľ nedostáva do omeškania a dodávateľovi nevzniká žiadny nárok uplatniť si akékoľvek sankcie, úroky ani náhradu škody.

4. Ak daňový úrad uloží objednávateľovi ako ručiteľovi povinnosť uhradiť dodávateľom nezaplatenú daň, objednávateľ je oprávnený použiť zadržanú čiastku na úhradu nezaplatenej dane. Dodávateľ nemá nárok na vyplatenie zadržanej čiastky, ktorú objednávateľ použil na úhradu nezaplatenej dane do doby jej vrátenia na účet objednávateľa daňovým úradom.

5. V prípade  ak daňový úrad vráti objednávateľovi ako ručiteľovi sumu zaplatenej dane alebo jej časť z dôvodu, že sumu dane uhradil aj dodávateľ, objednávateľ v lehote do 14 dní od obdržania vrátenej dane uhradí túto čiastku  dodávateľovi.

6. Ak objednávateľ z akéhokoľvek dôvodu nebude môcť použiť na úhradu dodávateľom nezaplatenej dane zadržanú čiastku alebo nebude z akéhokoľvek dôvodu môcť čiastku vo výške nezaplatenej dane zadržať, vzniká objednávateľovi pohľadávka voči dodávateľovi vo výške úhrady nezaplatenej dane. Objednávateľ je oprávnený jednostranne započítať túto pohľadávku voči akejkoľvek, aj nesplatenej pohľadávke dodávateľa voči objednávateľovi.

7. Objednávateľ je oprávnený namiesto postupu podľa bodov 3 až 6 tohto článku zmluvy uplatniť v prípade, ak nastanú okolnosti, za ktorých bude objednávateľ ručiteľom za DPH, ktorú je povinný platiť dodávateľ v zmysle § 69b zákona o DPH uplatniť postup podľa tohto bodu zmluvy. Pre vylúčenie pochybností, možnosť voľby postupu patrí objednávateľovi. Objednávateľ je oprávnený uhradiť platbu DPH k cene predmetu zmluvy dopočítanú v súlade so zákonom o DPH účinnom v čase dodania predmetu zmluvy, vo výške uvedenej na faktúre, v lehote splatnosti, priamo na osobný účet daňovníka, pridelený Finančným riaditeľstvom SR. Za týmto účelom dodávateľ uvedie objednávateľovi údaje o svojom osobnom účte daňovníka, ktorý je povinný označiť správne podľa vyhlášky MF SR č. 378/2011 Z.z. o spôsobe označovania platby dane (ďalej „vyhláška“). Správne označená platba dane bude v štruktúre:  500240 (predčíslie účtu) + osobný účet daňovníka /8180, VS 1100+zdaňovacie obdobie, v ktorom daňová povinnosť vznikla. Za správne označenie platby zodpovedá dodávateľ. V prípade ak dodávateľ poskytne objednávateľovi nesprávne údaje pre platbu DPH znáša riziko vzniku nedoplatku po lehote splatnosti. Pre vylúčenie pochybností, úhradou platby DPH k cene predmetu zmluvy priamo na osobný účet daňovníka sa má za to, že bola uhradená priamo dodávateľovi a objednávateľ sa vo vzťahu k dodávateľovi nedostáva do omeškania a dodávateľovi nevzniká voči objednávateľovi žiadny nárok uplatniť si akékoľvek sankcie, úroky ani náhradu škody. 

Článok VII.

Záverečné ustanovenia

1. Zmluvné strany sa dohodli, že všetky informácie a skutočnosti, ktoré sú uvedené v tejto zmluve alebo ktoré budú Objednávateľom poskytnuté na plnenie predmetu tejto zmluvy, tvoria predmet obchodného tajomstva Objednávateľa ako ho vymedzuje § 17 Obchodného zákonníka. Zmluvné strany považujú tieto informácie a skutočnosti za dôverné a Dodávateľ sa zaväzuje, že tieto informácie a skutočnosti  neprezradí  ani inak nesprístupní tretej osobe bez predchádzajúceho písomného súhlasu Objednávateľa, ani  ich  nepoužije  v  rozpore  s  dohodnutým účelom pre svoje potreby. Zmluvné strany berú na vedomie, že zmluvná strana, ktorá poruší ustanovenia tejto zmluvy o ochrane dôverných informácií, je povinná druhej strane nahradiť škodu, ktorá tejto strane dôsledkom porušenia zmluvných povinností vznikla. 
2. Dodávateľ prehlasuje a svojím podpisom potvrdzuje pravdivosť poskytnutých osobných údajov (ďalej OÚ). Dodávateľ prehlasuje a svojím podpisom potvrdzuje, že mu boli podľa čl. 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len "nariadenie") poskytnuté informácie o spracúvaní OÚ. Zároveň je informovaný, že osobné údaje uvedené v zmluve/objednávke bude Objednávateľ spracúvať na vnútorné administratívne účely, na účely obchodnej komunikácie, vedenia účtovníctva  a evidencie pošty a správy registratúry. Informácie o spracúvaní OÚ podľa čl. 13 nariadenia sú zároveň dostupné na webovom sídle Objednávateľa www.ssd.sk, v časti Ochrana osobných údajov.
3. Táto zmluva nadobúda platnosť a účinnosť dňom jej podpísania oboma zmluvnými stranami. Zmluvné strany sa dohodli, že táto zmluva upravuje aj ich vzájomné vzťahy týkajúce sa predmetu zmluvy, ktoré vznikli pred   účinnosťou tejto zmluvy, a to od 1.1.2027.

Táto zmluva sa uzatvára na dobu určitú do 31.12.2028. Doba platnosti Zmluvy sa môže predĺžiť do 31.12.2029 na základe písomného oznámenia Objednávateľa doručeného Dodávateľovi najneskôr mesiac pred uplynutím doby, na ktorú je Zmluva uzatváraná.
4. Zmluvné strany sú oprávnené túto zmluvu kedykoľvek vypovedať aj bez uvedenia dôvodu s výpovednou lehotou 1 mesiac. Výpovedná lehota začína plynúť prvým dňom kalendárneho mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
5. Zmenu alebo doplnenie tejto zmluvy môžu zmluvné strany vykonať výhradne písomne, očíslovaným dodatkom k zmluve, potvrdeným oboma zmluvnými stranami.
6. Okrem ustanovení výslovne dohodnutých zmluvnými stranami platia medzi zmluvnými stranami ustanovenia Obchodného zákonníka a Občianskeho zákonníka a obvyklé zvyklosti platné v obchodnom styku.

7. Práva a povinnosti tejto zmluvy prechádzajú aj na prípadných právnych nástupcov obidvoch zmluvných strán. 

8. Táto zmluva sa vyhotovuje v 2 rovnopisoch, z ktorých jeden rovnopis zmluvy obdrží Dodávateľ a jeden rovnopis Objednávateľ.
9. Prípadné spory týkajúce sa tejto zmluvy sa zmluvné strany budú snažiť riešiť predovšetkým písomnou dohodou. Pokiaľ sa zmluvné strany nedohodnú na vzájomnej dohode, obrátia sa na príslušný všeobecný súd odporcu.

10. Neoddeliteľnou súčasťou tejto zmluvy je:

Príloha č. 1 - Všeobecné obchodné podmienky zabezpečenia výkonu p
11. Zmluvné strany prehlasujú, že sa oboznámili s obsahom tejto zmluvy a súhlasia s jej znením v plnom rozsahu, čo potvrdzujú svojimi podpismi.

V Žiline, dňa ....................
V          , dňa .....................
Za Objednávateľa:
Za Dodávateľa: 
Stredoslovenská distribučná, a.s.

...................................................
...................................................
Ing. František Čupr, MBA  
predseda predstavenstva



...................................................                                        ..................................................... 

Mgr. Peter Matúš, MBA 
podpredseda predstavenstva

